Blankfrunta orelstrigo

Blankfrunta orelstrigo (Otus sagittatus) estas malgranda specio de strigoj en la familio Strigedoj kaj genro Otus. Ĝi havas malkreskantan populacion pri kiu oni scias malmulte, kaj dependas de malaltebenaĵaj kaj antaŭmontaraj arbaroj, kiuj rapide detruiĝas. Ĉi tiu specio de strigo estas konsiderata vundebla specio kaj havas populacion de ĉirkaŭ 2 500–10 000. Ĝi troviĝas okcidente de Tajlando kaj ankaŭ en duoninsula Malajzio. Ĝia teritorio kovras 149 000 km² da arbaro je altitudoj de 0–700 m super marnivelo.

La blankfrunta orelstrigo estis priskribita de la usona ornitologo John Cassin en 1849 kaj ricevis la dunoman nomon Ephialtes sagittatus. La dato estis 1848 sed la volumo estis publikigita la sekvan jaron. La specio estas monotipa.

Ĉi tiu speco de strigo havas du defendmanierojn. La unua estas, ke ĝi povas ŝveligi siajn plumojn por triobligi sian korpograndecon. La dua estas, ke ĝi povas etendi sian korpon supren kaj turni sian kapon laŭ angulo en la direkto de la predanto, de kiu ĝi kaŝiĝas, reduktante videblecon.

Referencoj

 Olson, Storrs L. (1985): IX.C. Strigiformes. En: Farner, D.S.; King, J.R. & Parkes, Kenneth C. (eld.): Avian Biology 8: 129–132. Academic Press, New York.

 Eksteraj ligiloj 

 Blankfrunta orelstrigo ĉe OwlPages.com

Kategorio:Strigedoj
Kategorio:Birdoj de Azio
Kategorio:Birdoj de Tajlando
Kategorio:Birdoj de Malajzio